Секторот за инспекциски надзор во областа на социјалната заштита и заштита на децата при Министерството за труд и социјална политика преку инспекторите Соња Стефановска, со службена легитимација број 28-0010 и Исмет Балажи, со службена легитимација број 28-0019, извршија редовен инспекциски надзор над субјектот ЈУМ Центар за социјална работа Струга, со седиште во Струга ул. Димитар Влахов бб,застапуван од Директорот Мевмед Халили со Записник број ИП1 16-22 од 16.11.2023, ја утврди фактичката состојба и врз основа начлен338 од Законот за социјалната заштита („Службен весник на Република Северна Македонија” број 104/2019,146/2019,275/2019, 302/2020, 311/2020, 163/2021, 294/2021, 99/2022, 236/2022 и 65/2023), на ден 15.11.2023 година го донесе следното

**Р Е Ш Е Н И Е**

Се наредува на Мевмед Халили, Директор на ЈУМ Центар за социјална работа Струга, за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз нивна основа, да ги преземе следните мерки во определените рокови:

 1. Центарот да овласти лице, член на стручниот тим за малолетничка правда кое ќе го води Регистарот за примени известувања за деца во ризик од страна на Министерството за внатрешни работи, Јавното обвинителство, училиштето или друга институција во која детето е згрижено и се воспитува, како и од неговите родители, односно старатели на детето како и од оштетениот или од други лица, согласно член 24 став 6 од Законот за правда за децата(„Службен весник на Република Македонија” број 148/2013 и Службен весник на РСМ” број 152/2019 и 275/2019) и член 7 став 1 од Правилникот за формата и содржината и начинот на водење на регистарот за примени известувања за деца и малолетници во ризик(,,Службен весник на Република Македонија,, број 136/2008)**.**

**Рокот за извршување на изречената инспекциска мерка изнесува 30 дена од приемот на решението и постојано**

 2. Овластеното лице во Центарот, кој го води Регистарот за примени известувања за деца во ризик на првата страна во десниот долен агол да го забележува вкупниот број на страници и бројот на страницата, согласно член 24 став 6 од Законот за правда за децата и член 3 став 3 од Правилникот за формата и содржината и начинот на водење на регистарот за примени известувања за деца и малолетници во ризик (,,Службен весник на Република Македонија, број 136/2008).

**Рокот за извршување на изречената инспекциска мерка изнесува 30 дена од приемот на решението и постојано**

3. Центарот податоците за примената на мерките на помош и заштита од интерната евиденција, да ги доставува на секои три месеци до Министерството за труд и социјална политика кој го води Регистарот за примената на мерките на помош и заштита, согласно член 31 точка 1 од Законот за правда за децата и член 6 точка 1 од Правилникот за формата и содржината и начинот на водење на регистарот за примена на мерки на помош и заштита на деца и малолетници во ризик (,,Службен весник на Република Македонија,, број 136/2008).

**Рокот за извршување на изречената инспекциска мерка изнесува 30 дена од приемот на решението и постојано**

4. Центарот да води една единствена книга за интерна евиденција во која ќе се евидентираат сите мерки на помош и заштита за деца во ризик, согласно член 31 точка 1 од Законот за правда за децата.

**Рокот за извршување на изречената инспекциска мерка изнесува 30 дена од приемот на решението и постојано**

 5. Раководното или друго овластено лице во Центарот се задолжува, веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки , согласно член 334 став 4 од Законотза социјалната заштита.

 Жалбата изјавена против ова решение, не го одлага неговото извршување.

**О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерство за труд и социјална политика врз основа на член 329 став 1 алинеја 1 од Законот за социјалната заштита, преку инспекторите Соња Стефановскасо службена легитимација 28-0010 и Исмет Балажи, со службена легитимација број 28-0019, извршија редовен инспекциски надзор на ден 15.11.2023 година во ЈУМ Центар за социјална работа Струга, со седиште во Струга ул. Димитар Влахов бб, застапувано од Директорот Мевмед Халили и состави Записник број Уп1 16-22 од 16.11.2023 година, во кој се констатирани недостатоци и неправилности во постапката за за деца во ризик и деца сторители на дејствија кои со закон се предвидени како кривични дела и прекршоци.

  За отстранување на утврдените недостатоци и неправилности изречени се инспекциски мерки и определен е рок за постапување.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во службените простории на Министерството за труд и социјална политика - Сектор за инспекциски надзор во социјалната заштита и заштита на децата, под бројУП1 16-22 од 24.11.2023.

**Инспектори за социјална заштита:**

Соња Стефановска

Исмет Балажи